पाएं अपने शहर की ताज़ा ख़बरें और फ्री ई-पेपरडाउनलोड करें
मुसरीघरारी थाना क्षेत्र से दक्षिण दिशा में महज दो सौ गज की दूरी पर बुधवार दोपहर संदिग्ध स्थिति में एक युवक का शव मिला। मृतक के आधार के मुताबिक वह हरपुर एलौथ निवासी बलराम प्रसाद का पुत्र मनोज कुमार (29) बताया गया है। स्थानीय लोगों के मुताबिक उक्त युवक मुसरीघरारी निवासी धनेश्वर साह के मकान में बतौर किराएदार रह रहा था। साथ ही वह एक निजी शिक्षण संस्थान में शिक्षण कार्य कर रहा था। बुधवार दोपहर वह अपने कमरे से बाहर सीढ़ी के नीचे लुढ़का हुआ मृत अवस्था में पाया गया। इस घटना की सूचना देने के लिए मकान मालिक को खोजा, पर वह नहीं मिले। इसके बाद इस घटना की सूचना मुसरीघरारी थाने की पुलिस को दी पर पुलिस ने भी इसकी सुधि लेना उचित नहीं समझा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn